CELEX: 52012PC0547
Language: mt
Date: 2012-09-24
Title: Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika Iżlamika tal-Mawritanja li jistipula l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd fis-seħħ bejn iż-żewġ Partijiet u li jemenda r-Regolament (KE) Nru 1801/2006

|
			
		
		
		52012PC0547
		
			Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Protokoll miftiehem bejn l-Unjoni Ewropea u r-Repubblika Iżlamika tal-Mawritanja li jistipula l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd fis-seħħ bejn iż-żewġ Partijiet u li jemenda r-Regolament (KE) Nru 1801/2006 /* COM/2012/0547 final - 2012/0259 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Abbażi
tal-mandat mogħti lilha mill-Kunsill, il-Kummissjoni Ewropea nnegozjat
mar-Repubblika Iżlamika tal-Mawritanja bil-ħsieb li
jiġġedded il-Protokoll għall-Ftehim ta’ Sħubija dwar
is-Sajd bejn il-Komunità Ewropea u r-Repubblika Iżlamika tal-Mawritanja.
Wara dawn in-negozjati, ġie inizjalat Protokoll ġdid
fis-26 ta' Lulju 2012. Il-Protokoll il-ġdid ikopri perjodu
ta' sentejn (2) li jibda mid-data tal-iffirmar tiegħu.
L-għan
ewlieni tal-Protokoll għall-Ftehim huwa li joffri opportunitajiet tas-sajd
lill-bastimenti tal-Unjoni Ewropea fl-ibħra tal-Mawritanja skont
is-surplus disponibbli. Il-Kummissjoni bbażat ruħha, fost
l-oħrajn, fuq il-parir tal-Kumitat xjentifiku mwaqqaf fil-qafas ta' dan
il-ftehim. 
L-għan
ġenerali huwa li tissaħħaħ il-kooperazzjoni bejn l-Unjoni
Ewropea u r-Repubblika Iżlamika tal-Mawritanja biex jiġi stabbilit
qafas ta’ sħubija għall-iżvilupp ta’ politika tas-sajd
sostenibbli u l-użu responsabbli tar-riżorsi tas-sajd
fiż-żona tas-sajd tal-Mawritanja, fl-interess taż-żewġ
partijiet. 
B’mod partikolari, il-Protokoll jipprevedi
opportunitajiet annwali tas-sajd fil-kategoriji li ġejjin:
–                        
5 000 tunnellata għall-bastimenti
tas-sajd għall-krustaċi ħlief għall-awwisti u
l-granċijiet;
–                        
4 000 tunnellata għall-bastimenti
tat-tkarkir (li ma jkunux mgħammra bi friża) u l-bastimenti tas-sajd
bil-konz tal-qiegħ li jistadu għall-marlozz l-iswed;
–                        
2 500 tunnellata għall-bastimenti
tas-sajd għal speċijiet demersali, ħlief il-marlozz l-iswed,
b’irkaptu li ma jkunx jinkludi x-xbieki tat-tkarkir;
–                        
200 tunnellata ta' granċijiet;
–                        
22 bastiment tas-sajd għat-tonn
bit-tartaruni;
–                        
22 bastiment tas-sajd għat-tonn bil-qasab
u x-xlief jew bastimenti tas-sajd bil-konz;
–                        
300 000 tunnellata għall-bastimenti
tat-tkarkir użati għas-sajd pelaġiku li jkunu mgħammra bi
friża;
–                        
15 000 tunnellata għall-bastimenti
tas-sajd pelaġiku li ma jkunux mgħammra bi friża (li
għandhom jitnaqqsu mill-allokazzjoni pprovduta għall-bastimenti
tas-sajd pelaġiku li jkunu mgħammra bi friża).
Għandu jiġi ddefinit il-metodu
għall-allokazzjoni tal-opportunitajiet tas-sajd fost l-Istati Membri.
Abbażi ta’ dan, il-Kummissjoni qed
tipproponi li l-Kunsill jadotta dan ir-Regolament.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
Saret konsultazzjoni mal-partijiet interessati
qabel ma saru n-negozjati fil-qafas tal-Kunsill Konsultattiv Reġjonali
għall-flotta tal-vjaġġi t-twal, biex b'hekk ingħaqdu
flimkien il-qasam tas-sajd u l-NGOs ambjentali u dawk dwar l-iżvilupp.
Ġew ikkonsultati wkoll l-esperti mill-Istati Membri waqt laqgħat
tekniċi. Minn dawn il-konsultazzjonijiet ġie konkluż li jkun ta’
benefiċċju li jinżamm protokoll tas-sajd mal-Mawritanja.
3.           ELEMENTI LEGALI TAL-PROPOSTA
Il-Protokoll
il-ġdid għall-Ftehim ta’ Sħubija ntbagħat lill-Kunsill
sabiex dan japprova l-iffirmar u l-applikazzjoni provviżorja tiegħu.
Intbagħat ukoll lill-Kunsill u lill-Parlament Ewropew għall-finijiet
tal-konklużjoni tiegħu.
2012/0259 (NLE)
Proposta għal
REGOLAMENT TAL-KUNSILL 
dwar l-allokazzjoni tal-opportunitajiet
tas-sajd skont il-Protokoll miftiehem bejn l-Unjoni Ewropea u r-Repubblika
Iżlamika tal-Mawritanja li jistipula l-opportunitajiet tas-sajd u
l-kontribuzzjoni finanzjarja previsti fil-Ftehim ta’ Sħubija dwar is-Sajd
fis-seħħ bejn iż-żewġ Partijiet u li jemenda
r-Regolament (KE) Nru 1801/2006 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikulari l-Artikolu 43(3)
tiegħu, 
Wara li kkunsidra l-proposta tal-Kummissjoni
Ewropea,
Billi:
(1)       Fit-30 ta' Novembru 2006,
il-Kunsill adotta r-Regolament (KE) Nru 1801/2006 dwar il-konklużjoni
tal-Ftehim ta’ Sħubija fis-settur tas-sajd bejn il-Komunità Ewropea u
r-Repubblika Iżlamika tal-Mawritanja[1].

(2)       Fis-26 ta’ Lulju 2012
ġie inizjalat Protokoll ġdid għall-Ftehim ta’ Sħubija (minn
hawn ’il quddiem imsejjaħ “il-Protokoll il-ġdid”). Dan il-Protokoll
il-ġdid jagħti opportunitajiet tas-sajd lill-bastimenti tal-Unjoni
fl-ilmijiet li fihom il-Mawritanja teżerċita l-ġurisdizzjoni
tagħha fir-rigward tas-sajd. 
(3)       Fil-[…], il-Kunsill adotta
d-Deċiżjoni Nru .../2012/UE[2]
dwar l-iffirmar tal-Protokoll il-ġdid u l-applikazzjoni provviżorja
tiegħu. 
(4)       Il-mod li bih jiġu
allokati l-opportunitajiet tas-sajd fost l-Istati Membri għandu jiġi
ddefinit għall-perjodu ta’ applikazzjoni tal-Protokoll il-ġdid. 
(5)       Skont l-Artikolu 10(1)
tar-Regolament tal-Kunsill (KE) Nru 1006/2008
tad-29 ta’ Settembru 2008 dwar l-awtorizzazzjonijiet
għall-attivitajiet tas-sajd tal-bastimenti tas-sajd tal-Komunità barra
mill-ilmijiet tal-Komunità u l-aċċess ta’ bastimenti ta’ pajjiżi
terzi għall-ilmijiet tal-Komunità[3],
f’każ li l-opportunitajiet tas-sajd allokati lill-Unjoni skont
il-Protokoll il-ġdid ma jkunux qed jintużaw għal kollox,
il-Kummissjoni għandha tinforma lill-Istati Membri kkonċernati dwar
dan. F’każ li ma tintbagħatx risposta sa data ta' skadenza li
għandha tiġi stabbilita mill-Kunsill, dan għandu jitqies
bħala konferma li l-bastimenti tal-Istat Membru kkonċernat mhux qed
jużaw għal kollox l-opportunitajiet tas-sajd tagħhom matul
il-perjodu kkonċernat. Jeħtieġ li din l-iskadenza tiġi
stabbilita. 
(6)       Minħabba li l-Protokoll
fis-seħħ jiskadi fil-31 ta’ Lulju 2012, dan
ir-Regolament għandu jibda japplika mid-data tal-iffirmar tal-Protokoll
il-ġdid, 
ADOTTA DAN IR-REGOLAMENT: 
Artikolu 1
L-opportunitajiet tas-sajd stabbiliti
fil-Protokoll miftiehem bejn l-Unjoni Ewropea u r-Repubblika Iżlamika
tal-Mawritanja li jistabbilixxi l-opportunitajiet tas-sajd u l-kontribuzzjoni
finanzjarja previsti fil-Ftehim ta’ Sħubija dwar is-sajd
fis-seħħ bejn iż-żewġ Partijiet (minn hawn ’il quddiem
imsejjaħ “il-Protokoll”) iqisu l-qbid li sar bejn l-2008 u l-2012 u
għandhom jitqassmu fost l-Istati Membri kif ġej:
(a)                   
Kategorija 1 - Bastimenti tas-sajd
għall-krustaċi ħlief għall-awwisti u l-granċijiet
(għadd massimu ta' bastimenti: 36)
 Spanja || 4 150 tunnellata 
 L-Italja || 600 tunnellata 
 Il-Portugall || 250 tunnellata 
(b)                   
Kategorija 2 - Bastimenti tat-tkarkir (li ma
jkunux mgħammra bi friża) u bastimenti tas-sajd bil-konz
tal-qiegħ li jistadu għall-marlozz l-iswed (għadd massimu ta'
bastimenti: 11)
 Spanja || 4 000 tunnellata 
(c)                   
Kategorija 3 -Bastimenti tas-sajd għal
speċijiet demersali ħlief il-marlozz l-iswed, b’irkaptu li ma jkunx
jinkludi x-xbieki tat-tkarkir (għadd massimu ta' bastimenti: 9)
Spanja                                     2 500 tunnellata
(d)                   
Kategorija 4 - Bastimenti li jistadu
għall-granċijiet
Spanja                                     200 tunnellata
(e)                   
Kategorija 5 - Bastimenti tas-sajd
għat-tonn bit-tartaruni 
Spanja           17-il liċenzja 
Franza                                             5
liċenzji
(f)                     
Kategorija 6 - Bastimenti tas-sajd għat-tonn
bil-qasab u x-xlief u bastimenti tas-sajd bil-konz tal-wiċċ 
Spanja           18-il liċenzja
Franza                                             4
liċenzji
(g)                   
Kategorija 7 - Bastimenti tat-tkarkir
użati għas-sajd pelaġiku li jkunu mgħammra bi friża
(għadd massimu ta' bastimenti: 19; massimu ta' żewġ (2)
bastimenti jistgħu, f'każ li ma jintużawx, jiżdiedu
mal-kategorija 8)
Il-Ġermanja                        28 500 tunnellata
Franza                                  2 850 tunnellata
Il-Latvja                              68 400 tunnellata
Il-Litwanja                          71 250 tunnellata
Il-Pajjiżi
l-Baxxi                  76 950 tunnellata
Il-Polonja                            28 500 tunnellata
Ir-Renju Unit                         8 550 tunnellata
(h)                   
Kategorija 8 - Bastimenti tas-sajd
pelaġiku li ma jkunux mgħammra bi friża (għadd massimu ta'
bastimenti: 2; dawn jistgħu, f'każ li ma jintużawx, jiġu
ttrasferiti għall-kategorija 8)
L-Irlanda                           15 000 tunnellata;
dawn jistgħu,
f'każ li ma jintużawx, jiġu ttrasferiti
għall-kategorija 7 skont il-kriterji ta' allokazzjoni ta' dik
il-kategorija.
1.           Ir-Regolament (KE)
Nru 1006/2008 japplika mingħajr preġudizzju għall-Ftehim
ta' Sħubija dwar is-Sajd li hemm bejn il-Komunità Ewropea u r-Repubblika
Iżlamika tal-Mawritanja.
2.           Jekk it-talbiet
għall-awtorizzazzjonijiet tas-sajd mill-Istati Membri msemmija
fil-paragrafu 1 ma jkoprux l-opportunitajiet kollha tas-sajd stabbiliti
fil-Protokoll, il-Kummissjoni tqis it-talbiet għall-awtorizzazzjonijiet
tas-sajd magħmulin minn kwalunkwe Stat Membru ieħor skont l-Artikolu 10
tar-Regolament (KE) Nru 1006/2008.
3.           L-iskadenza sa meta l-Istati
Membri għandhom jikkonfermaw li mhumiex qed jużaw għal kollox
l-opportunitajiet tas-sajd li jkunu ngħatawlhom skont il-Ftehim, kif
imsemmi fl-Artikolu 10(1) tar-Regolament (KE) Nru 1006/2008, għandha
tkun ta' għaxart ijiem tax-xogħol minn meta l-Kummissjoni
tgħarrafhom li l-opportunitajiet tas-sajd mhumiex qed jintużaw
kollha.
Artikolu 2
Ir-Regolament (KE) Nru 1801/2006
għandu jiġi emendat kif ġej:
1. L-Artikolu 2 għandu
jitħassar. 
Artikolu 3
Dan ir-Regolament għandu jidħol
fis-seħħ l-għada tal-pubblikazzjoni tiegħu f’Il-Ġurnal
Uffiċjali tal-Unjoni Ewropea. 
Huwa jibda japplika mid-data tal-iffirmar
tal-Protokoll il-ġdid. 
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 343, 8.12.2006.
[2]               ĠU C …*.
[3]               ĠU L 286, 29.10.2008, p. 33.